ელენა სატინი

ელენა სატინი-სხირტლაძე (დ. 24 ნოემბერი, 1987, თბილისი) ― ქართველი მსახიობი, რომელიც ჰოლივუდის ამომავალ ვარსკვლავად მიიჩნევა. დაიბადა თბილისში, მოგვიანებით სოჭში გადავიდა საცხოვრებლად, სადაც დაამთავრა საშუალო და მუსიკალური სკოლები.

ბიოგრაფია
ბავშვობიდან ვოკალით იყო გატაცებული, ასევე პროფესიონალურად ეუფლებოდა ფორტეპიანოს. მონაწილეობდა საესტრადო-სპორტული ცეკვის კოლექტივში „იმპერიალი". საკონცერტო კარიერა 6 წლისამ დაიწყო. ამავე ასაკში მოხვდა მაშინდელ პოპულარულ საბავშვო რუსულ პროექტში  „უტრენნაია ზვეზდა“ . 11 წლისამ უკვე აქტიურად დადიოდა გასტროლებზე, როგორც მოცეკვავე. 9 წლიდან კი კინოშიც თამაშობს. ამ ასაკში ის საერთაშორისო ფილმების ფესტივალ  „კინოტავრის“  ყველაზე ახალგაზრდა მონაწილეც იყო.

მოგვიანებით დედასთან – მწერალ მარინა სილაგაძესთან ერთად საცხოვრებლად აშშ-ში გადავიდა. იქვე დაამთავრა პროფესიონალური სამსახიობო სკოლა, ასევე გაიარა სამსახიობო კურსები დიდ ბრიტანეთსა და მოსკოვში. ამის შემდეგ ლოს-ანჯელესში მოხვდა, სადაც 2003 წელს ითამაშა პირველ ფილმში, სერიალში  „დეტექტივი რაში“ . დღემდე შვიდ კინოფილმში, ასევე რამდენიმე სერიალსა და თეატრალურ დადგმაში აქვს მონაწილეობა მიღებული. მათ შორის არის მიუზიკლი „ჩიკაგო“ , სადაც მისი მუსიკალური მონაცემები შესანიშნავად გამოჩნდა.

რესურსები ინტერნეტში

 ელენა სატინის ოფიციალური საიტი

კატეგორია:დაბადებული 24 ნოემბერი 
კატეგორია:დაბადებული 1987
კატეგორია:ქართველი მსახიობები
კატეგორია:ცოცხალი ადამიანები